Tagellidt acḥal n tikkal i as-tsefhem i mmi-s, tenna-as d lawan ad ifṛeḥ di tudert-is, ad ixdem leqrar i yiman-is, maɛa ameɣbun ur yezmir ara ad as-d-yinni lbḍna-is, xas akken tḥemmel-it yugad-itt imi nettat d ṛṛaṣa n waɣzen, ula d agellid asmi itt-yuɣ, yuɣ-itt ɣef leǧal n lxir i ikesben akked lwert. Qqaren-d ula d tikli-ines am waɣzen it-tteddu, tleḥḥu tettleɣwa, mi ara twali arrac iṭuṭaḥen ɛeddan-d s tmara it-ttaṭaf iman-is ur tẓeddem ara fell-asen, agellid ulac acu i yezmer ad t-id-yinni, ur t-id-yettali ara wawal. Asmi yemmut ugellid yewweḍ amkan-is, mmi-s yuɣal deg umkan-is, mi ɛeddan sin n yiseggasen ibarreḥ-d zdat medden s zwaǧ-is, ixdem tameɣra isemɣer, yewwi-d tameṭṭut-is tageldunt ɣer leqṣer. Ɛeddan-d gar warraw-nsen, imezdaɣ n lbilaǧ staṛeḥben s ugeldun akked tgeldunt akken iwata.